Bespreking:Afrikaanse taalleer - Wikipedia
Hierdie bladsy is 'n besprekingsbladsy waar verbeteringe tot die Afrikaanse taalleer-artikel bespreek word.
Samesmelting gevra[wysig bron]
Baie dankie Gebruiker:Petronell Vorster!
Grammatika en taalleer en spraakleer is absolute sinonieme en beteken presies dieselfde ding. Grammatika stam uit die Grieks, Sprachlehre was die Duitse vertaling en taalleer is die vernederlandsing of verafrikaansing daarvan. Aangesien my artikel, Afrikaanse grammatika, te lig in die broek is (omdat ek slegs op die verskeidenheid tyd fokus), stel ek voor ons smelt die twee artikels saam. Ek is bereid om my artikel leeg te maak. Ons kan dan "Afrikaanse grammatika" as aanstuur na jou artikel gebruik.
Is daar nog gebruikers wat hiermee akkoord is? Suidpunt (kontak) 10:34, 14 Februarie 2017 (UTC)
Reg met my! Groete! Oesjaar (kontak) 11:15, 14 Februarie 2017 (UTC)
Nee, behou die artikel Afrikaanse grammatika! Dis belangrik, sien die taalskakels. Groete. -- JCIV (Besprekings | Bydraes) 11:25, 14 Februarie 2017 (UTC)
Beteken taalleer die aanleer van die taal (soos ek met Afrikaans, Sprachlernen) of die teoretiese siening van die taal (Sprachlehre)? Ek dink, die laaste is die Taalwetenskappe, dus vir Afrikaans die Afrikaanse taalwetenskap. Groete. -- JCIV (Besprekings | Bydraes) 11:31, 14 Februarie 2017 (UTC)
Grammatika is Sprachlehre. Moenie kom kommer nie. As jy bedoel die artikel "Afrikaanse taalleer" is 'n plek wat skakels na ander artikels gee (amper soos 'n HUB), gaan dit ons taak nog makliker maak. Of miskien ingewikkelder.
Stap 1: Ons behou die inhoud van die Afrikaanse grammatika. Ons kan dit eers by 'n sandput gaan stort. Dan skep ons 'n nuwe artikel met die naam "Tydsvorme in Afrikaans" of so iets. Ons skep dus 'n nuwe artikel en plak die inhoud oor. JCIV kan dan steeds die tydsvorme raadpleeg.
Stap 2: Ons maak die blad Afrikaanse grammatika se inhoud skoon en maak dit 'n aanstuur na Afrikaanse taalleer.
Stap 3: Dan moet ons net 'n skakel maak in Afrikaanse taalleer na Tydsvorme in Afrikaans. Suidpunt (kontak) 12:16, 14 Februarie 2017 (UTC)
Ek sou reken die stelling dat afkortings nie in die begin van sinne gebruik word nie, is te rigied. Kyk byvoorbeeld na hierdie sinneː PDF-dokumente kan nie sonder die nodige leesprogram gelees word nie. TV-uitsendings het in die jare sewentig in SA begin. A.g.v. is hoe die frase "as gevolg van" afgekort word. Sal daar enige beswaar wees as ek hierdie stelling effens verander? Voorstelː Afkortings word in die reël nie in die begin van sinne gebruik nie. Mieliestronk (kontak) 14ː50, 27 Januarie 2018 (UTC)
Ontsluit van "https://af.wikipedia.org/w/index.php?title=Bespreking:Afrikaanse_taalleer&oldid=1974235"
Die bladsy is laas op 11 April 2019 om 12:29 bygewerk.